Здравейте,


От 1 година съм служител на постоянен трудов договор в аутсорсинг компания в България. Проектът, от който съм част вече няма да е част от портфолиото на компанията, тъй като самият клиент – чуждестранна компания обяви фалит. Аз обаче не съм служител на фалиралата компания, а на аутсорсинг компанията в България. Бях повикан от работодателя си и ми беше заявено, че няма да ми бъде предложена друга позиция в компанията, но няма да бъда и съкратен заради намаляване на щата. Предложението им беше да ме преназначат на нова позиция, а няколко дни по-късно да ме освободят по взаимно съгласие и да ми дадат една заплата, което аз отхвърлих. След това ми заявиха, че ако не приема, тогава щели едностранно да променят трудовия ми договор от 8-часов на 4-часов, за да не се налага да ми изплащат цялата сума, която ми дължат ако ме освободят без предизвестие. В същото време ме задължават да ходя на работа, без реално да осъществявам такава, защото проектът реално не съществува.  

Ще се радвам ако ме посъветвате дали двата предложени варианта от работодателя ми са законни и какви са опциите, които произтичат от закона в конкретния казус. Какви са дължимите обезщетения? Благодаря предварително.




Неправомерно уволнение?
=======================

 

Здравейте, г-н Александров, 


работодателят Ви няма правно основание съгласно Кодекса на труда да измени едностранно работното Ви време. За целта следва да бъде подписано двустранно споразумение между работника и работодателя.  

Също така, не Ви съветвам да сключвате споразумение за прекратяване на трудовия договор по взаимно съгласие, тъй като това ще се отрази на обзщетението, което ще получавате за безработица съгласно Кодекса за социално осигуряване – същото ще бъде в минимален размер и само за 4 месеца. 


За допълнителна информация и преглед на документи можете да се свържете с мен. 


Поздрави,  

адв. Николина Митова  

0898 303092


